Diari Oficial de la Generalitat Valenciana


Sumari del DOGV 10160, del 20-12-2024 (2024/13681)

RESOLUCIÓ de 9 de desembre de 2024, per la qual s'autoritza una transferència de crèdits del capítol 4 al capítol 7, en el programa 612F00 Gastos diversos, per import de 200.000,00 euros, per a la correcta imputació comptable de la línia de subvenció S1604, «Suport i col·laboració Aspanion» (expedient 05.018/24).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   10381

Data del DOGV
:   20-12-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/13820

CVE
:   XVPC-X-9340-70701

Data del document
:   09-12-2024

Organisme emissor
:   Conselleria d'Hisenda i Economia

Tipus de document
:   Resolució

La Llei 8/2023, de 27 de desembre, de pressupostos de la Generalitat per a l'exercici 2024, en l'annex de transferències i subvencions corrents del programa pressupostari 612F00, Gastos diversos, inclou la línia de subvenció de concessió directa, article 168.1.a S1604, «Suport i col·laboració Aspanion», del capítol 4, amb una dotació de 200.000,00 euros, que té com a beneficiari Aspanion.

Per part de la Presidència de la Generalitat, es proposa a l'efecte de la correcta imputació comptable de la subvenció, incloure-la en l'annex de transferències i subvencions de capital del programa esmentat, mitjançant la transferència de crèdits del capítol 4 al capítol 7, per l'import total de la seua dotació, considerant que l'activitat a finançar mitjançant esta subvenció consistix en les obres de construcció de la Casa Aspanion, dedicada a l'atenció i suport als menors afectats per càncer infantil, amb l'objectiu de ser refugi per als afectats pel càncer infantil i lloc de referència per a l'atenció domiciliària, així com seu de l'entitat.

A este efecte i en virtut del que es disposa en l'article 49.5 de la Llei 1/2015, de 6 de febrer, d'hisenda pública, del sector públic instrumental i de subvencions, i en els articles 21 i 24 de la Llei 8/2023, de 27 de desembre, de pressupostos de la Generalitat per a l'exercici 2024, i considerant la competència per a resoldre de conformitat amb el que s'establix en la Resolució de 12 de febrer de 2024 (DOGV 9792 de 20 de febrer), de delegació de determinades competències en òrgans d'esta conselleria,

RESOLC

Primer i *únic*

Autoritzar una minoració de crèdit, en el pressupost de gastos, en l'aplicació pressupostària R79201939RO51308 G.612F00.48420, per import de 200.000,00 euros, i un augment per este mateix import en l'aplicació pressupostària H42659409KA83444 G.612F00.78281, que permet la correcta imputació comptable al capítol 7 de la línia de subvenció de capital de concessió directa, article 168.1.a S1604, «Suport i col·laboració Aspanion», que passa a incloure's en l'annex de transferències i subvencions de capital del programa pressupostari 612F00, Gastos diversos.

  

València, 9 de desembre de 2024

Carlos Pablo Gracia Calandín

Sotssecretari de la Conselleria d'Hisenda i Economia